Public procurement notice: Contract Notice
Published: 2019-04-30
Buyer: Direktoratet for Kriminalforsorgen
Country: DK
Contract type: Supplies
Procedure: Restricted procedure
CPV classification: 31620000 | 31642000 | 35120000: Surveillance and security systems | 35125000: Surveillance system
Estimated value:  DKK
Submission deadline: 2019-05-28
Award criteria: The most economic tender

Technical requirements: Nærværende udbud vedrører rammeaftale om etablering af fastinstallerede anlæg til detektering af droner i et antal af Kriminalforsorgens institutioner, med henblik på at kunne detektere, verificere og identificere droner, som ulovligt bevæger sig ind på Kriminalforsorgens institutioner.
Det enkelte dronedetekteringsanlæg skal overordnet bestå af 3 teknologier: Radiofrekvensdetektor, radar eller lignende samt kamera til visuel visning af drone. Derudover skal der til anlægget være tilknyttet en kontrolrumsløsning, hvorfra anlægget kan betjenes og hvor alarm vises.
Leverandøren skal som en initialleverance levere dronedetekteringsanlæg til 4 fængsler. Rammeaftalen indeholder endvidere mulighed for køb af flere dronedetekteringsanlæg. Kriminalforsorgen forpligter sig dog udelukkende til at aftage initialleverancen.
Arbejdet omfatter levering af samtlige komponenter til idriftsættelse af anlæggets hardware og software, der indgår i det fuldt færdige og driftsklare anlæg. Det vil fremgå af det nærmere udbudmateriale i hvilket omfang Kriminalforsorgen stiller infrastruktur (hovedføringsveje og kabling) til rådighed.
Det forventes, at der i udbudsmaterialet vil være fremsat nedenstående krav til at detekteringsudstyret, og de med detekteringsudstyret forbundne ydelser:
Anlægget skal kunne detektere/verificere droner ved hjælp af radar eller lignende (anden teknologi end radiofrekvensdetektor).
Detekteret droneaktivitet skal kunne udløse en visuel og akustisk alarm. Alarmen skal vises på en monitor i et vagtlokale lokalt på institutionen. Det skal være muligt fra centralt hold at kunne tilgå samtlige institutioners dronedetekteringsanlæg. Alarm skal visuelt kunne angive lokation fra det område, hvorfra dronesignalet kommer.
Anlægget skal være en separat installation og skal kunne implementeres og fungere uden driftsproblematikker for øvrigt sikkerhedsudstyr. Anlægget må ikke udsende signaler på mobilfrekvenser, wifi og bluetooth.
Der skal medfølge en dansk betjenings- og brugervejledning til både detekteringsudstyret og det medfølgende software.
Undervisning i anvendelsen af anlægget skal gennemføres på institutionen i forbindelse med ibrugtagning. Undervisningen skal foregå på dansk.
Leverandøren skal udføre installationen under hensyntagen til, at der i institutionerne kan være et særligt skærpet regime for de indsatte og andre sikkerhedsforhold, som kan besværliggøre installationen af anlægget. Det vil være nødvendigt at leverandøren planlægger arbejdet således, at den daglige drift kan opretholdes.
Der er forbud mod at medbringe mobiltelefon og pc i alle fængsler uden særlig tilladelse. Overtrædelse medfører politianmeldelse. Kriminalforsorgen stiller telefoner til rådighed.
Ved forudbetaling skal der stilles uigenkaldelig anfordringsgaranti fra et anerkendt pengeinstitut eller forsikringsselskab. Eventuelle øvrige krav til sikkerhedsstillelse og garanti vil fremgå af udbudsmaterialet.
Fakturering skal ske i overensstemmelse med gældende dansk lovgivning om offentlige betalinger. Der henvises til påkrævet elektronisk fakturering og mulighed for elektronisk ordre i henhold til lovbekendtgørelse nr. 798 af 28.6.2007 om offentlige betalinger mv. med senere ændringer. Lovbekendtgørelsen kan hentes på www.retsinformation.dk De præcise betalingsvilkår vil fremgå af rammeaftalen.
Der kræves ingen særlig retlig form. Hvis rammeaftalen tildeles en gruppe af leverandører (fx et konsortium), er deltagerne forpligtet til at påtage sig solidarisk hæftelse og udpege en fælles befuldmægtiget til at repræsentere gruppen. Skabelon til brug for afgivelse af de efterspurgte oplysninger er tilgængelig i prækvalifikationsskemaet, underbilag A.

Eligibility requirements: Oplysninger og formaliteter, som er nødvendige for at vurdere, om kravene er opfyldt: Ansøgningen skal, jf. art. 41 i Forsvars- og Sikkerhedsdirektivet, indeholde følgende dokumentation for ansøgers økonomiske og finansielle egnethed: Omsætning: Erklæring om virksomhedens samlede omsætning i den seneste disponible årsrapport/årsregnskab, afhængig af hvornår virksomheden blev etableret eller startede sin virksomhed, hvis tallene for denne omsætning foreligger. Ved en sammenslutning af virksomheder (f.eks. et konsortium) skal oplysningerne i seneste disponible årsrapport/årsregnskab afgives for hver af de deltagende virksomheder i sammenslutningen. Baserer virksomheden sig på andre enheders økonomiske og finansielle formåen (f.eks. et moder-, søsterselskab eller en underleverandør), skal oplysningerne ligeledes afgives for disse enheder. Egenkapital: Virksomhedens balance eller uddrag heraf i den seneste disponible årsrapport/årsregnskab, såfremt offentliggørelse af balancen er lovpligtig i det land, hvor virksomheden er etableret, eller anden dokumentation for egenkapitalens størrelse. Ved en sammenslutning af virksomheder (f.eks. et konsortium) skal oplysningerne i seneste disponible årsrapport/årsregnskab afgives for hver af de deltagende virksomheder i sammenslutningen. Baserer virksomheden sig på andre enheders økonomiske og finansielle formåen (f.eks. et moder-, søsterselskab eller en underleverandør), skal oplysningerne ligeledes afgives for disse enheder. Ansøger bedes angive oplysningerne vedrørende økonomisk og finansiel formåen i prækvalifikationsskemaet, underbilag D. Baserer virksomheden sig på andre enheders økonomiske og finansielle formåen (f.eks. et moder-, søsterselskab eller en underleverandør), bedes oplysningerne om disse enheder afgivers i prækvalifikationsskemaet, underbilag B.
Omsætning: Som mindstekrav kræves en samlet årlig omsætning på mindst 10 000 000 DKK i den seneste disponible årsrapport/årsregnskab. Såfremt ansøgeren baserer sig på andre enheders formåen, beregnes omsætningen som ansøgerens og disse andre enheders samlede omsætning i den seneste disponible årsrapport/årsregnskab. Ved en sammenslutning af virksomheder (f.eks. et konsortium) beregnes omsætningen som virksomhedernes samlede omsætning i den seneste disponible årsrapport/årsregnskab. Egenkapital: Som mindstekrav kræves en positiv egenkapital i den seneste disponible årsrapport/årsregnskab. Såfremt ansøger baserer sig på andre enheders formåen, beregnes egenkapitalen som virksomhedens og disse andre enheders samlede egenkapital i den seneste disponible årsrapport/årsregnskab. Ved en sammenslutning af virksomheder (f.eks. et konsortium) beregnes egenkapitalen som virksomhedernes samlede egenkapital i den seneste disponible årsrapport/årsregnskab.
En liste over de betydeligste sammenlignelige ydelser, jf. punkt II.1.5), som ansøger har udført i løbet af de sidste 3 år inden ansøgningsfristen. Kun referencer, der vedrører ydelser, som er udført på ansøgningstidspunktet, vil blive tillagt betydning ved vurdering af, hvilke ansøgere der har dokumenteret de mest relevante leverancer, jf. punkt IV.1.2), og ved vurderingen af, om mindstekravene til teknisk og faglig kapacitet er opfyldt, jf. nedenfor. Hvis der er tale om en igangværende opgave, er det således alene den del af ydelserne, der allerede er udført på ansøgningstidspunktet, som vil indgå i vurderingen af referencen. Hver reference bedes indeholde en kort beskrivelse af den udførte leverance. Beskrivelsen af leverancen bør indeholde en klar beskrivelse af, hvilke af de under punkt II.1.5), anførte ydelser, leverancen vedrørte, samt ansøgers rolle(r) i udførelsen af leverancen. Endvidere bedes referencen indeholde den økonomiske værdi af leverancen (beløb), dato for leverancen samt navn på kunden (modtager). Ved angivelse af dato for leverancen bedes ansøger angive datoen for leverancens påbegyndelse og afslutning. Er dette ikke muligt, f.eks. fordi opgaverne er udført løbende i henhold til en rammeaftale, bedes ansøger i beskrivelsen af leverancen angive, hvordan datoen er angivet. Ansøger bedes angive oplysningerne vedrørende teknisk og faglig formåen i prækvalifikationsskemaet, underbilag E. Ansøger vil ikke blive afkrævet yderligere dokumentation for teknisk og faglig kapacitet. Dog forbeholder ordregiver sig ret til at kontakte ansøger eller den i referencen angivne kunde med henblik på at få attesteret oplysningerne om referencen, herunder de for referencen angivne tidspunkter. Bemærk, at en ansøger kan basere sin tekniske og faglige formåen på andre enheders tekniske og faglige kapacitet (f.eks. et moder- eller søsterselskab eller en underleverandør) uanset den juridiske karakter af forholdet mellem ansøgeren og den enhed eller de enheder, som ansøgeren baserer sin formåen på. Ansøger bedes angive eventuelle andre enheder på hvis tekniske og faglige kapacitet ansøger baserer sig på i prækvalifikationsskemaet, underbilag C. Ansøger skal demonstrere erfaring med mindst én sammenlignelig aftale inden for de sidste 3 år forud for fristen for ansøgning om prækvalifikation, om fuld levering og en idriftsættelse af et samlede dronedetekteringsanlæg, herunder den fysiske opsætning af detekteringsudstyret, implementering af den relevante software mv. til fængsel eller andre højrisikoområder med særligt skærpede adgangsforhold og sikkerhedsforhold.
En liste over de betydeligste sammenlignelige ydelser, jf. punkt II.1.5), som ansøger har udført i løbet af de sidste 3 år inden ansøgningsfristen. Kun referencer, der vedrører ydelser, som er udført på ansøgningstidspunktet, vil blive tillagt betydning ved vurdering af, hvilke ansøgere der har dokumenteret de mest relevante leverancer, jf. punkt IV.1.2), og ved vurderingen af, om mindstekravene til teknisk og faglig kapacitet er opfyldt, jf. nedenfor. Hvis der er tale om en igangværende opgave, er det således alene den del af ydelserne, der allerede er udført på ansøgningstidspunktet, som vil indgå i vurderingen af referencen. Hver reference bedes indeholde en kort beskrivelse af den udførte leverance. Beskrivelsen af leverancen bør indeholde en klar beskrivelse af, hvilke af de under punkt II.1.5), anførte ydelser, leverancen vedrørte, samt ansøgers rolle(r) i udførelsen af leverancen. Endvidere bedes referencen indeholde den økonomiske værdi af leverancen (beløb), dato for leverancen samt navn på kunden (modtager). Ved angivelse af dato for leverancen bedes ansøger angive datoen for leverancens påbegyndelse og afslutning. Er dette ikke muligt, f.eks. fordi opgaverne er udført løbende i henhold til en rammeaftale, bedes ansøger i beskrivelsen af leverancen angive, hvordan datoen er angivet. Ansøger bedes angive oplysningerne vedrørende teknisk og faglig formåen i prækvalifikationsskemaet, underbilag E. Ansøger vil ikke blive afkrævet yderligere dokumentation for teknisk og faglig kapacitet. Dog forbeholder ordregiver sig ret til at kontakte ansøger eller den i referencen angivne kunde med henblik på at få attesteret oplysningerne om referencen, herunder de for referencen angivne tidspunkter. Bemærk, at en ansøger kan basere sin tekniske og faglige formåen på andre enheders tekniske og faglige kapacitet (f.eks. et moder- eller søsterselskab eller en underleverandør) uanset den juridiske karakter af forholdet mellem ansøgeren og den enhed eller de enheder, som ansøgeren baserer sin formåen på. Ansøger bedes angive eventuelle andre enheder på hvis tekniske og faglige kapacitet ansøger baserer sig på i prækvalifikationsskemaet, underbilag C.
Ansøger skal demonstrere erfaring med mindst én sammenlignelig aftale inden for de sidste 3 år forud for fristen for ansøgning om prækvalifikation, om fuld levering og en idriftsættelse af et samlede dronedetekteringsanlæg, herunder den fysiske opsætning af detekteringsudstyret, implementering af den relevante software mv. til fængsel eller andre højrisikoområder med særligt skærpede adgangsforhold og sikkerhedsforhold.